b"\n_START_ARTICLE_\nDaigdig\n_START_PARAGRAPH_\nAng Daigd\xc3\xadg (o kilal\xc3\xa1 rin b\xc3\xadlang ang Mundo, o ang Sangkalupaan, sa Ingles: Earth) ay ang ikatlong planeta mula sa Araw, ang pinakamasukal na planeta sa Sistemang Solar, ang pinakamalaki sa apat na planetang terestriyal ng Sistemang Solar, at ang kaisa-isang planeta kung saan maaaring tumir\xc3\xa1 ang mga buh\xc3\xa1y na organismo._NEWLINE_Ayon sa\xc2\xa0radiometric dating\xc2\xa0at iba pang pinagmula ng ebidensiya, ang Daigdig at nabuo mga 4.57 bilyong taon na ang nakalipas. Ang Daigdig ay nag-iinteract gravitationally sa iba pang mga bagay sa kalawakan, lalo na ang Araw at ang Buwan. Sa loob ng isang orbit paikot sa Araw, ang Daigdig ay nagro-rotate sa axis nit\xc3\xb3 nang 366.62 beses, na lumilikha ng 365.26\xc2\xa0araw\xc2\xa0na solar o\xc2\xa0isang sidereal year.\xc2\xa0Ang axis of rotation ng Daigdig ay nakatagilid nang 23.4\xc2\xb0 palayo mula sa perpendicular ng orbital plane nit\xc3\xb3, na lumilika naman ng mga baryasyon sa panahon sa rabaw ng plante sa loob ng isang tropical year (365.24 araw na solar).Ang Buwan l\xc3\xa1mang ang permanenteng lik\xc3\xa1s na satelayt ng Daigdig. Ang gravitational interaction nit\xc3\xb3 sa Dagidig ang nagdudulot ng pagtaas ng tubig sa dagat, nagsa-stabilize sa oryentasyon ng Daigdig sa kaniyang rotational axis, at unti-unting nagpapabagal sa rotational rate ng Daigdig._NEWLINE_Ang\xc2\xa0litospera ng Daigdig ay nahahati sa ilang rigid\xc2\xa0tectonic plates\xc2\xa0na nagma-migrate sa rabaw nit\xc3\xb3 sa loob ng milyon-milyong taon. Ang 71 bahagdan ng rabaw ng Daigdig ay nababalot ng tubid, at ang natitir\xc3\xa1 ay binubuo ng mga lupalop at pulo na may mga lawas ng tubig na bumubuo naman sa hidrospera. Ang mga polar regions\xc2\xa0ng Daigdig na halos lahat ay natatakpan ng yelo kab\xc3\xadlang ang Antarctic ice sheet at ang sea ice ng Arctic ice pack.\xc2\xa0Ang loob ng Daigdig ay nananatiling aktibo na may solidong iron\xc2\xa0inner core, likidong outer core\xc2\xa0na lumilikha ng magnetic field, at ang convecting\xc2\xa0mantle\xc2\xa0na kumokontrol sa mga plate tectonics.\n_START_SECTION_\nSimula ng Daigdig\n_START_PARAGRAPH_\nNabuo ang planetang Daigdig mga 4.57 bilyon (4.57\xc3\x9710\xe2\x81\xb9) taon na ang nakalipas. Nabuo naman ang nag-iisang natural na satelayt ng Daigdig o Buwan noong nakalipas na 4.533 bilyon taon._NEWLINE_Ang simbolong astronomikal nito ay binubuo ng pabilog na krus, kinakatawan ang meridyan at ang ekwador; nilalagay naman sa itaas ng bilog ang krus sa ibang simbolo (Unicode: \xe2\x8a\x95 or \xe2\x99\x81).\n_START_SECTION_\nTatlong mga bahagi\n_START_PARAGRAPH_\nAng tatlong bahagi ng daigdig ay ang mga kinakailangan ng mga organismo upang mabuhay. Pinagkukunan ng halaman ang lupa ng mga sustansiya. Kinakailangan din ng halaman ang elementong tubig upang lumago at magbunga. Ang hangin ay ginagamit din ng mga halaman sa potosintesis. Ang mga hayop, kab\xc3\xadlang na ang tao,ay nakakakuha ng enerhiya mula sa mga kinakaing halaman na nagmula sa lupa. Ang katawan ng hayop ay binubuo din ng tubig kung kaya't kinakailangan nating uminom ng tubig araw-araw. Upang makahinga ang mga hayop, kinakailangan din ang hangin na binubuo ng oksiheno at iba pang mga gases. Ang oksiheno ay isang napakaimportanteng elemento sa b\xc3\xbahay ng hayop. Ang tatlong bahagi ng daigdig ang nagbibigay ng b\xc3\xbahay sa mga organismo.\n_START_SECTION_\nLupa\n_START_PARAGRAPH_\nAng lupa ng daigdig ay nahahati sa pit\xc3\xb3ng malalaking kontinente. Sinasabing nagmula sa isang malaking kontinente ang pit\xc3\xb3ng kilalang kontinente ngayon. At dahil sa mga sakun\xc3\xa2 at mga pagbabago sa klima, nagkawatak-watak ang mga lupa at nabuo ang kasalukuyang anyo ng mga kontinente sa daigdig. May iba't ibang anyo ang lupa sa daigdig. Nariyan ang bundok, bulkan, kapatagan, talampas, tangway, burol, lambak at mga isla.\n_START_SECTION_\nTubig\n_START_PARAGRAPH_\nMay apat na malalak\xc3\xadng katawan ng tubig o karagatan ang daigdig. Matatagpuan din ang iba't ibang anyo ng tubig sa daigdig tulad ng karagatan, dagat, ilog, talon at lawa. Sa mga anyo ng tubig, tanging mga karagatan at dagat l\xc3\xa1mang ang maalat ang tubig at ang iba'y mga di-maaalat o tubig tab\xc3\xa1ng."